Diari Oficial de la Generalitat Valenciana


Sumari del DOGV 8693, del 09-12-2019 (2019/11674)

DECRET 251/2019, de 29 de novembre, del Consell, d'aprovació de la constitució del municipi de Villores en règim de consell obert.
----------------------------------------------------------------------------------------------------------------------------------

### Dades del document

Número de DOGV
:   8693

Data del DOGV
:   09-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11497


Data del document
:   29-11-2019

Organisme emissor
:   Presidència de la Generalitat

Tipus de document
:   Decret

Descriptors 

:   * Villores

DECRET 251/2019, de 29 de novembre, del Consell, d'aprovació de la constitució del municipi de Villores en règim de consell obert. [2019/11191]  
El municipi de Villores, com a conseqüència de comptar, de manera habitual, amb una població inferior als 100 habitants, s'ha organitzat històricament en règim de consell obert, a excepció de les dues últimes legislatures, en aplicació de la modificació operada en la Llei orgànica 5/1985, de 19 de juny, del règim electoral general, per la Llei orgànica 2/2011, de 28 de gener, que va eliminar del règim especial de consell obert el requisit poblacional per a la seua aplicació de forma obligatòria.  
  
L'Ajuntament de Villores, d'acord amb el procediment previst en l'article 29 de la Llei 7/1985, de 2 d'abril, reguladora de les bases de règim local, ha aprovat, per acord del Ple de data 8 d'agost de 2019, amb el vot unànime dels tres membres que componen la corporació, la constitució del municipi de Villores en règim de consell obert.   
  
Així mateix, queda acreditat en l'expedient administratiu que la decisió està avalada per la majoria de les persones electores del municipi, i consta la justificació de la conveniència i oportunitat de l'aplicació d'aquest règim d'organització especial de consell obert al municipi de Villores, d'acord amb l'article 29.1.b de la Llei 7/1985, mitjançant un escrit de l'Alcaldia Presidència de l'Ajuntament de Villores, de 28 d'octubre de 2019.  
De conformitat amb el que es disposa per l'article 29.2 de la Llei 7/1985, en relació amb l'article 42 de la Llei 8/2010, de 23 de juny, de règim local de la Comunitat Valenciana, la resolució definitiva de la constitució en règim de consell obert d'un municipi correspon al Consell.  
En la tramitació del procediment s'han complit totes les prescripcions legals contingudes en la legislació vigent en la matèria i s'ha tramitat el procediment d'acord amb el que prescriu la normativa aplicable.  
  
Per tot això, d'acord amb el que es disposa en la Llei 5/1983, de 30 de desembre, de la Generalitat, a proposta del president de la Generalitat, d'acord amb les competències que corresponen a la Presidència de la Generalitat en matèria d'administració local, en virtut del que disposa el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, prèvia deliberació del Consell, en la reunió de 29 de novembre de 2019,  
  
  
DECRETE  
  
Primer  
Aprovar la constitució del municipi de Villores en règim de consell obert.  
  
Segon  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
Contra aquest decret, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació d'aquest decret, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes a comptar des de l'endemà de la notificació o publicació del present decret, de conformitat amb el que s'estableix en els articles 112, 123 i 124 de la Llei 39/2015, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En el cas que la persona interessada siga una administració pública, no podrà interposar un recurs en via administrativa, sense perjudici del que es disposa en l'article 44 de la Llei 29/1998, i haurà de requerir prèviament l'anul·lació o revocació d'aquest decret, en el termini de dos mesos comptats des de l'endemà de la notificació o publicació del decret, tenint en compte que això no incideix en la seua executivitat, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de novembre de 2019  
  
El president de la Generalitat,  
XIMO PUIG i FERRER